बदमाशों से पुलिस की मुठभेड़ दो गिरफ्तार 6 आरोपी फरार
नगरके विडगवां में शुक्रवार रात बदमाशों ने पुलिस पर फायरिंग की, जबाव में बचाव के लिए पुलिस ने भी 37 राउंड फायर किए। इस दौरान पुलिस ने दो बदमाशों को अवैध हथियार कारतूसों सहित गिरफ्तार कर लिया, जबकि अन्य छह बदमाश मौके का फायदा उठाकर भाग गए।
एसएचओ रामनिवास ने बताया कि देर शाम सूचना मिली कि गांव विडगवां में बदमाश अरशद मेव अपने साथियों के साथ हथियारों सहित ताहिर मेव के घर आया है। तभी एसएचओ नदबई लखनसिंह खटाना, एसआई (प्रशिक्षु) रामकेश मीणा क्यूआरटी सहित मय पुलिस जाब्ते ने थून के रास्ते होकर गांव विडगवां में दबिश दी। इसी दौरान सड़क के किनारे दुकानों के पास से बदमाशों ने पुलिस पर फायरिंग शुरू कर दी। फायरिंग के दौरान पुलिसकर्मियों ने टार्च की रोशनी में बदमाशों की पहचान अरशद, ताहिर, हाकम पुत्र पल्टू, बुद्धा मेव निवासी विडगवां, शेष| पेज 17
बदमाशोंसे पुलिस...
तालिमपुत्र गिल्ला, मुश्ताक उर्फ छगना पुत्र मेव निवासी उड़की दल्ला सीकरी, बनवारी पुत्र चन्द्रभान ठाकुर निवासी तसई साजिद पुत्र जुहरू निवासी ईशनाका के रूप में की गई। पुलिस चेतावनी के बावजूद बदमाशों ने ग्रामीणों को डकैतों के आने की झूठी सूचना देकर उकसाने की कोशिश की। इसी बीच बदमाश महिला बच्चों की आड़ लेकर भाग गए। पुलिस ने पीछा कर दो बदमाशों को पकड़ लिया, जबकि छह बदमाश भाग गए। पूछताछ के दौरान गिरफ्तार व्यक्तियों ने अपने नाम बुद्धा पुत्र पंगल निवासी विडगवां साजिद पुत्र जुहरू निवासी ईशनाका होना बताया। तलाशी के दौरान बुद्धा के पास से 315 बोर का एक अवैध कट्टा मय दो जिन्दा कारतूस साजिद के पास से 315 बोर का एक अवैध कट्टा मय एक जिन्दा कारतूस मिला है। बदमाशों से बचाव के दौरान पुलिस की ओर 37 राउण्ड हवाई फायर किए गए। पुलिस ने सभी आरोपियों के खिलाफ राजकार्य में बाधा डालने, पुलिस पर प्राणघातक हमला आम्र्स एक्ट के तहत मामला दर्ज किया है।
बाक्स
पुलिसने दूसरे दिन भी दी दबिश
पुलिसने शनिवार की दोपहर फिर सीओ डीग, थानाधिकारी नदबई, सीकरी, क्यूआरटी महिला कांस्टेबल सहित गांव विडगवां में दबिश दी गई। इस दौरान पुलिस एक-दो लोगों को और पकड़ कर थाने लाई। लेकिन फायरिंग के नामजद बदमाशों का कोई सुराग नहीं लगा है।
कैथवाड़ा| नगलाआराम सिंह से रांफ की ओर तस्करी के लिए गौ वंश ले जाते बदमाशों ने शुक्रवार रात्रि पुलिस को आता देख फायरिंग शुरू कर दी। बचाव में पुलिस द्वारा भी 4 राउंड फायर किए गए। लेकिन बदमाश रात्रि का लाभ उठाकर भाग गए। बाद में पुलिस ने गौ वंश को कब्जे में लेकर, बदमाशों के खिलाफ नामजद मामला दर्ज किया है। थानाधिकारी लोकेंद्र सिंह ने बताया बदमाश पांच गाय और दो बछड़ा को छोड़कर भाग गए, जिन्हें कब्जे में लिया गया है। वहीं पुलिस पर फायरिंग कर भागे गए बदमाशों की शिनाख्त साहून उर्फ मुल्ला पुत्र झडमल निवासी गढ़ी झील पट्टी, लियाकत पुत्र वल्ला, जमशेद पुत्र जमील, साहून पुत्र अमीन निवासी नीमली पहाड़ी तथा फत्तू पुत्र मुल्ला निवासी गाडानेर के रूप में की गई है। सभी के खिलाफ मामला दर्ज कर उनकी गिरफ्तारी के प्रयास तेज किए गए हैं।
नगर. विडगवां में फायरिंग के बाद पहुंचा पुलिस बल।
hin_Deva hin_Deva hin_Deva bho_Deva hin_Deva hne_Deva hin_Deva hin_Deva hin_Deva bho_Deva